laion/Wikipedia-Exotic huggingface dataset:
פייסל מוליץ'

פייסל מוליץ' (בסרבית: Фејсал Мулић; נולד ב-3 באוקטובר 1994) הוא כדורגלן סרבי המשחק בעמדת החלוץ בסוואן בלווינגס. מוליץ' התחיל את הקריירה שלו במחלקת הנוער של נובי פאזאר מעיר הולדתו. ב-20 במאי 2012 שיחק את משחקו היחיד בקבוצה הבוגרת של המועדון, בהפסד 0–1 ליאגודינה. בשנת 2013 עבר מוליץ' עם משפחתו למינכן שבגרמניה והצטרף לקבוצת מינכן 1860, לאחר שנבחן בשורות המועדון במשך ארבעה חודשים. תחילה שיחק בקבוצת המילואים של המועדון, וב-7 בספטמבר 2013 הבקיע את שער הבכורה שלו בקריירה בניצחון 2–1 נגד שאלדינג-היינינג. בסך הכל שיחק שנתיים וחצי במינכן, ובמדי הקבוצה הבכירה של המועדון ערך 13 הופעות בבונדסליגה השנייה. בינואר 2016 חתם מוליץ' במוסקרון מליגת העל הבלגית. ב-23 בינואר 2016 ערך את הופעת הבכורה שלו בקבוצה, בתיקו 1–1 נגד לוקרן, ובאותו משחק גם כבש את שערו היחיד במועדון. ב-6 בפברואר 2016 הורחק בהפסד 0–1 לגנק, ובסך הכל ערך 16 הופעות ליגה במוסקרון עד תום העונה. ב-13 ביולי 2017 הגיע מוליץ' לישראל וחתם בקבוצת הפועל עכו. ב-30 ביולי 2017 ערך את הופעתו הבכורה בקבוצה בהפסד 0–4 לעירוני קריית שמונה בגביע הטוטו. ב-13 באוגוסט 2017 הבקיע את שערו הראשון בתיקו 2–2 נגד מכבי חיפה בגביע הטוטו. במחזור הראשון של עונת 2017/2018 ערך את הופעת הבכורה שלו בליגת העל, כשפתח בהרכב הפועל עכו בהפסד 1–2 לבני סכנין. את שערו הראשון בליגת העל כבש במחזור השלישי, בניצחון 2–0 על מכבי חיפה. בסך ערך בחצי עונה 21 הופעות במדי הפועל עכו בכל המסגרות, בהן כבש שני שערים. ב-31 בינואר 2018 חתם בהפועל תל אביב מהליגה הלאומית עד לסוף העונה. ב-5 בפברואר ערך את הופעת הבכורה שלו במועדון, כשפתח בהרכב בניצחון 1–0 על מכבי אחי נצרת בעילוט. חמישה ימים מאוחר יותר כבש את שער הבכורה שלו במועדון, בניצחון 3–0 על עירוני נשר באצטדיון רמת גן. בסך הכל כבש מוליץ' שבעה שערים ב-16 הופעות עד תום עונת 2017/2018, ועלה עם הקבוצה לליגת העל. בתחילת עונת 2018/2019 התקשה מוליץ' לתפוס מקום בהרכב לאחר חזרתו של עומר דמארי למועדון, אך הבקיע שער אחד בניצחון 2–1 על הפועל קטמון ירושלים בגביע המדינה, ובינואר 2019 הוחלט על שחרורו מהקבוצה. ב-5 בפברואר 2019 הושאל מוליץ' לקבוצת בני יהודה תל אביב עם אופציה לרכישתו בתום העונה. ב-5 במאי 2019 כבש את שער הבכורה שלו במועדון, בניצחון 3–2 על מכבי תל אביב. ב-12 ביולי 2019 מוליץ' חתם במורה מליגת העל הסלובנית. ב-16 ביולי 2020, מוליץ' חתם בוולז' מוסטאר מליגת העל של בוסניה והרצגובינה. ב-19 בינואר 2021 חתם בסונגנאם הקוריאנית. ב-7 בפברואר 2023 חתם בסוואן בלווינגס הקוריאנית. בני יהודה תל אביב גביע המדינה: 2018/2019 מדיה וקבצים בנושא פייסל מוליץ' בוויקישיתוף פייסל מוליץ', באתר ההתאחדות לכדורגל בישראל פייסל מוליץ', באתר Transfermarkt פייסל מוליץ', באתר Soccerway פייסל מוליץ', באתר WorldFootball.net פייסל מוליץ', באתר FootballDatabase.eu מאור רחמני, ‏רוץ פייסל, רוץ: השדרוג של מוליץ' בהפועל ת"א, באתר ONE‏, 24 במרץ 2018 דורון בן דור, ‏החלוץ הסרבי פייסל מוליץ' חתם בהפועל עכו, באתר ONE‏, 13 ביולי 2017 מאיר רוחמני, ‏רשמית: פייסל מוליץ' חתם בהפועל תל אביב, באתר ONE‏, 31 בינואר 2018 מאור רחמני, ‏פייסל מוליץ' לא מורשה להתאמן בהפועל ת"א, באתר ONE‏, 12 בינואר 2019 אלון בן דוד, ‏פייסל מוליץ' הושאל מהפועל ת"א לבני יהודה, באתר ONE‏, 5 בפברואר 2019 מואר רחמני, ‏מחכה למכבי חיפה בגומלין: מוליץ' חתם במורה, באתר ONE‏, 12 ביולי 2019
מערכת להסעת המונים במטרופולין תל אביב - קו המטרו M2

קו המטרו M2 הוא קו רכבת תחתית עתידי במטרופולין תל אביב שמתוכנן כחלק ממטרו תל אביב. קו M2 הוא קו עתידי המשתלב בדנקל, הקו עתיד להיות רכבת עירונית בהפרדה מלאה (ממונהר או על גבי גשרים) דבר שיאפשר נסיעה במהירות גבוהה בהרבה מקו רכבת קלה. תכנון מערכת להסעת המונים במטרופולין תל אביב החל בשנות ה-90 של המאה ה-20 עם הקמת חברת נת"ע, התוכניות כללו שמונה קווי רכבת קלה עיליים עם מקטעים תת-קרקעיים מסוימים, עם זאת במהלך העשור הראשון של המאה ה-21 לאחר שחלק מקווי הרכבת הקלה כבר עברו את שלב התכנונים התברר כי המערכת לא תוכל לעמוד ביעדים שנדרשו לה והוחל בתכנון מערכת שתשתלב במערכת הרכבת הקלה ותיתן מענה טוב יותר. בספטמבר 2016 פרסמה חברת נת"ע מכרז לתכנון שלשה קווי רכבת תחתיים. בפברואר 2017 אושרה עקרונית התוכנית הכוללת את שלושת הקווים. ב-20 במאי 2020 הוצג תוואי הקו בפני הוועדה לתשתיות לאומיות, עוד נקבע כי העבודות להקמתו תבוצענה באמצעות מכונה לכריית מנהרות. בשנת 2023 הוכרזו הזוכים במכרז לתכנון והקמה של הקו. ב-1 במאי 2024 אישרה הממשלה את תוואי הקו. הקו יעבור בדרום העיר פתח תקווה ובמרכז גבעת שמואל, לאחר מכן יחצה את העיר בני ברק בדרומה, ממזרח למערב, ואת העיר גבעתיים. בהמשך הוא יעבור במרכז העיר תל אביב (באזור מחלף השלום). התחנה הסופית של הקו עתידה להיות ממוקמת בבית החולים וולפסון בחולון. לאורך הקו מתוכננות תחנות רבות וביניהן שתי תחנות באזור אוניברסיטת בר-אילן, תחנה אחת בה יפגוש הקו את קו M3 (כפר גנים) ותחנה נוספת בה יפגוש הקו את קו M1 (השלום). כמו כן צפויה תחנה בכיכר מגן דוד בה יפגוש את הקו הסגול ותחנה באזור גשר יהודית (גשר יצחק נבון) בה יפגוש את הקו האדום. מערכת להסעת המונים במטרופולין תל אביב - קווי מטרו מערכת להסעת המונים במטרופולין תל אביב - קו המטרו M1 מערכת להסעת המונים במטרופולין תל אביב - קו המטרו M3 מערכת להסעת המונים במטרופולין תל אביב - קווי רכבת קלה קו M2, באתר נת"ע מפת סיפור – StoryMap, אתר מיפוי אינטרנטי חדש המרכז את תוכניות המטרו בישראל, מינהל התכנון התוכנית להקמת קווי מטרו, באתר הרוכב לאוטובוסים גיא נרדי, ‏קו המטרו M2 נחשף בפני הוועדה לתשתיות לאומיות, באתר גלובס, 20 במאי 2020 אסף זגריזק, ‏בעלות של 8 מיליארד שקל: נבחרו הזוכים במכרז תכנון וניהול המטרו, באתר גלובס, 20 באוגוסט 2023 מפתח תקווה ועד חולון: הממשלה אישרה את תוואי קו המטרו M2 | כלכליסט, באתר calcalist, ‏2024-05-01
נחש ביצים

נחש ביצים (שם מדעי: Dasypeltis) הוא סוג של נחשים ממשפחת הזעמניים החיים באפריקה שמדרום לסהרה ובמזרח התיכון והם אינם ארסיים. נחשים אלה יחד עם המין אֵלָכִיסְטוֹדוֹן (Elachistodon westermanni), ניזונים כמעט בלעדית מביצים של עופות ומכאן שמם. אורך הנחשים 30–100 ס"מ והם בעלי קשקשים כהים עד חומים משובצים באפור לאורך הגוף, הראש שלהם גדול והזנב קצר. הם שוכנים הן על העצים והן על הקרקע, אך הם יודעים לטפס מצוין על ענפים ולהגיע לקני ציפורים. הלסת של נחשים אלה יכולה להיפער כלפי מטה בצורה העוזרת להם לבלוע גם ביצים גדולות. בתוך הוושט ישנו זיז קרני הנלחץ על קליפת הביצה ועוזר לשבור אותה. החלמון נשפך אל הקיבה והקליפה נפלטת החוצה מהפה. הנחש יכול לבלוע אפילו ביצי יענים. Dasypeltis abyssina Dasypeltis atra Dasypeltis bazi Dasypeltis confusa Dasypeltis fasciata Dasypeltis gansi Dasypeltis inornata Dasypeltis latericia Dasypeltis medici Dasypeltis palmarum Dasypeltis parascabra Dasypeltis sahelensis נחש ביצים מצוי (Dasypeltis scabra) מדיה וקבצים בנושא נחש ביצים בוויקישיתוף נחש ביצים, באתר ITIS (באנגלית) נחש ביצים, באתר NCBI (באנגלית) נחש ביצים, באתר Animal Diversity Web (באנגלית) נחש ביצים, באתר האנציקלופדיה של החיים (באנגלית) נחש ביצים, באתר GBIF (באנגלית) נחש ביצים, באתר אנציקלופדיה בריטניקה (באנגלית)
מערכת להסעת המונים במטרופולין תל אביב - קו המטרו M3

קו המטרו M3 הוא קו רכבת תחתית עתידי במטרופולין תל אביב, שמתוכנן כחלק ממטרו תל אביב. קו M3 הוא קו עתידי המשתלב בדנקל, הקו עתיד להיות רכבת עירונית בהפרדה מלאה (ממונהר או על גבי גשרים) דבר שיאפשר נסיעה במהירות גבוהה בהרבה מקו רכבת קלה. תכנון מערכת להסעת המונים במטרופולין תל אביב החל בשנות התשעים של המאה הקודמת עם הקמת חברת נת"ע, התוכניות כללו 8 קווי רכבת קלה עיליים עם מקטעים תת-קרקעיים מסוימים, עם זאת במהלך העשור הראשון של המאה הנוכחית לאחר שחלק מקווי הרכבת הקלה כבר עברו את שלב התכנונים התברר כי המערכת לא תוכל לעמוד ביעדים שנדרשו לה והוחל התכנון מערכת שתשתלב במערכת הרכבת הקלה ותיתן מענה טוב יותר. בחודש ספטמבר 2016 פרסמה חברת נת"ע מכרז לתכנון שלושה קווי רכבת תחתיים. בחודש פברואר 2017 אושרה עקרונית התוכנית הכוללת שלושה קווים עיקריים. עד שנת 2021, הקו עבר את הליכי התכנון. ב-22 במאי 2022 אישרה ממשלת ישראל את תוכניות קו המטרו M3. באוגוסט 2023 הוכרזו הזוכים במכרז התכנון - ביצוע להקמת הקו.. הקו עתיד לנוע בין הערים הרצליה בצפון, לעבור במרכז העיר רמת השרון ובין הערים פתח תקווה, גבעת שמואל ובני ברק. לאחר מכן יעבור הקו בין קריית אונו ורמת גן ויכנס אל הערים חולון ובת ים, שם יסתיים התוואי של הקו. בין אור יהודה ופארק אריאל שרון מתוכננת התפצלות של הקו ויצירת שלוחה אל נמל התעופה בן-גוריון. לאורך הקו מתוכננות תחנות רבות וביניהן תחנות באזורי התעסוקה של הרצליה ורמת השרון, תחנת אצטדיון קריית אריה (המקשרת לדפו הקו האדום ולתחנת הרכבת קריית אריה), תחנת בילינסון (מקושרת לקו האדום), וכו'. לאחר תחנת "יגאל אלון" (אור יהודה) הקו מתפצל לשתי שלוחות: מזרחית ומערבית. בשלוחה המזרחית ישנה תחנה אחת בלבד, אשר עתידה להיות ממוקמת בנמל התעופה בן-גוריון ולקשר אל תחנת הרכבת ואל טרמינל 3 של נמל התעופה. השלוחה המערבית כוללת תשע תחנות, בהן תחנות פארק אריאל שרון, חולון מרכז, יוספטל, ותחנת הקצה בת ים - הקוממיות (התחנה לא מקשרת לתחנת הרכבת הקלה הקוממיות ולתחנת הרכבת בת ים – הקוממיות). מערכת להסעת המונים במטרופולין תל אביב - קווי מטרו מערכת להסעת המונים במטרופולין תל אביב - קו המטרו M1 מערכת להסעת המונים במטרופולין תל אביב - קו המטרו M2 מערכת להסעת המונים במטרופולין תל אביב - קווי רכבת קלה קו M3, באתר נת"ע מפת סיפור – StoryMap, אתר מיפוי אינטרנטי חדש המרכז את תוכניות המטרו בישראל, מינהל התכנון התוכנית להקמת קווי מטרו, באתר הרוכב לאוטובוסים תוכנית אסטרטגית לפיתוח מערכת תחבורה ציבורית עתירת נוסעים במטרופלין תל אביב – דוח מסכם 2016 (הקישור אינו פעיל, 7 בנובמבר 2021) (ניתוח חלופות למערך מטרו, מאת משרד התחבורה ונת"ע) מרימים לתחתית: פרויקט המטרו של גוש דן | תמונת מצב, באתר ynet, 13 ביולי 2021 יובל שדה, אמיתי גזית, לפני ההצבעה על חוק המטרו: ועדת השרים אישרה את התוכניות לשני קווי מטרו, באתר כלכליסט, 22 במאי 2022 אסף זגריזק, ‏בעלות של 8 מיליארד שקל: נבחרו הזוכים במכרז תכנון וניהול המטרו, באתר גלובס, 20 באוגוסט 2023 ישנן שתי תחנות הנקראות "יוספטל" בשלוחה זו: האחת נמצאת בחולון והשנייה בבת ים.
זעמן אדום-מקור

זעמן אדום-מקור (שם מדעי: Rhamphiophis oxyrhynchus), הוא מין נחש ממשפחת הזעמניים המצוי במזרח אפריקה. נחש זה ארסי למחצה וכך הוא מתגבר על טרפו. אורכו של נחש זה 1.1 מ' בזכרים ו1.07 מ' בנקבות. הוא בעל צבעים אפורים עד אדמדמים עם בטן כהה וסימנים שחורים ליד העיניים. הראש קטן ומעוגל והחוטם קצר ופונה כלפי מעלה ומזכיר מעט מקור של ציפור. הוא מצוי בסוואנות מזרח אפריקה בבוטסואנה, מוזמביק, טנזניה, זימבבואה, סודאן ואוגנדה. הוא שוכן בערבות פתוחות או מיוערות ומחפש טרף קטן ובעיקר עכברים ומכרסמים שונים אך גם זוחלים שונים לרבות נחשים אחרים. הוא הורג את הטרף על ידי היכרכות סביבו ועל ידי הכשה תת-ארסית המזריקה ניאוטוקסינים שונים. הארס אינו קטלני לאדם. מדיה וקבצים בנושא זעמן אדום-מקור בוויקישיתוף זעמן אדום-מקור, באתר ITIS (באנגלית) זעמן אדום-מקור, באתר NCBI (באנגלית) זעמן אדום-מקור, באתר Animal Diversity Web (באנגלית) זעמן אדום-מקור, באתר האנציקלופדיה של החיים (באנגלית) זעמן אדום-מקור, באתר GBIF (באנגלית) ערך זה הוא קצרמר בנושא זוחלים. אתם מוזמנים לתרום לוויקיפדיה ולהרחיב אותו. זעמן אדום-מקור באתר הרשימה האדומה של IUCN
ראס (ראפר)

ראסל ויטאלי (באנגלית: Russell Vitale; נולד ב-26 בספטמבר 1992), הידוע בשם הבמה שלו ראס (Russ), הוא אמן היפ הופ אמריקני, זמר-יוצר ומפיק הקלטות. ראס נולד ב 26 בספטמבר 1992 בניו ג'רזי. הוא ממוצא סיציליאני. הוא גר גם בצפון קרוליינה וקנטאקי, עקב הקריירה של אביו אשר דרשה ממנו להתמקם מחדש בקביעות, עד שמצאו בית קבוע בג'ורג'יה. הוא התחיל לכתוב ראפ במחברתו כבר בגיל 7 והתחיל לעשות ביטים כשהיה בן 14. הוא הקליט את שירו הראשון כאשר היה בן 18. ב 2016, ראס היה שותף עם "Columbia Records" (חברת תקליטים). לאחר מכן הוציא לאור את הסינגל "What They Want", אשר בשיאו הגיע למקום ה 83 ברשימת 100 הסינגלים החמים של ארצות הברית. לאחר מכן הוא הוציא לאור סינגל נוסף בשם "Losin Control" אשר בשיאו הגיע למקום 62 באותה רשימה וכיום נחשב לסינגל אשר ממוקם במקום הכי גבוה שהיה לו. ב 5 במאי 2017, ראס הוציא את אלבומו הראשון "There's Really A Wolf". השראותיו המוקדמות היו מהראפרים ג'י יוניט, 50 סנט ואמינם. ראס היה מפיק 6 שנים לפני שניסה להקליט את עצמו שר. ראס ידוע בכך שהשירים שלו מופקים, מעובדים, נכתבים ומבוצעים על ידו. רוב שיריו מכילים יסודות היפ הופ ו "R&B", כאשר הם משולבים בשירה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. 2017: There's Really a Wolf מדיה וקבצים בנושא ראס בוויקישיתוף ראס, ברשת החברתית פייסבוק ראס, ברשת החברתית אקס (טוויטר) ראס, ברשת החברתית אינסטגרם ראס, ברשת החברתית טיקטוק ראס, סרטונים בערוץ היוטיוב ראס, באתר אפל מיוזיק (באנגלית) ראס, באתר ספוטיפיי ראס, באתר סאונדקלאוד (באנגלית) ראס, באתר Last.fm (באנגלית) ראס, באתר AllMusic (באנגלית) ראס, באתר MusicBrainz (באנגלית) ראס, באתר דיזר ראס, באתר Discogs (באנגלית) ראס, באתר Songkick (באנגלית) ראס, באתר Genius ראס, באתר בילבורד (באנגלית) ראס, באתר טיידל (באנגלית) Do It Everyday, Music or Nothing: ATL's Russ on His Self-Made Success | Mass Appeal, web.archive.org, ‏2017-08-06 Meet Russ: The Up-and-Coming Atlanta Artist | TEAMBACKPACK.NET, web.archive.org, ‏2016-11-04 Lyndsey Havens, Rising Rapper Russ on His ’10-Year, 11-Album, 87-Song Overnight Success’, Billboard, ‏2016-12-15 (באנגלית אמריקאית) Amaya Mendizabal, Russ’ ‘There’s Really a Wolf’ Debuts at No. 4 on Top R&B/Hip-Hop Albums Chart, Billboard, ‏2017-05-18 (באנגלית אמריקאית) XXL StaffXXL Staff, The Break Presents: Russ - XXL, XXL Mag, ‏2016-04-08 (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראס (ראפר)".
נחש שורה

נחש שורה (שם מדעי: Mehelya) הוא סוג של נחשים ממשפחת הלמפרופידיים החי באפריקה. הם חיים באפריקה שמדרום לסהרה מהרפובליקה הדמוקרטית של קונגו עד לדרום אפריקה באזור כף התקווה הטובה. הנחשים מגיעים לאורך 90–120 ס"מ ובעלי גוף כהה עד שחור. גבם של הנחשים בעל קשקשים לבנים בוהקים המופרדים משאר הקשקשים על ידי רצועות בולטות, מה שמזכיר צורת שורות ומכאן שמם. הם אינם ארסיים אך בעלי לסתות גדולות וחזקות. נחשים אלה חיים באזורים לחים אך גם במדבריות בדרום אפריקה. מזונם העיקרי הוא נחשים אחרים וכן לטאות, אותם הם בולעים בשלמותם, לעיתים אחרי מאבק ארוך. Mehelya capensis Mehelya crossi Mehelya egbensis Mehelya gabouensis Mehelya guirali Mehelya laurenti Mehelya nyassae Mehelya poensis Mehelya stenopthalmus Mehelya vernayi נחש שורה, באתר NCBI (באנגלית) נחש שורה, באתר האנציקלופדיה של החיים (באנגלית) נחש שורה, באתר GBIF (באנגלית) נחש שורה, באתר אנציקלופדיה בריטניקה (באנגלית)
פתן ים

פתן ים (שם מדעי: Hydrophis) הוא סוג של נחשים ממשפחת הפתניים מקבוצת פתני הים, החיים ברחבי הימים הטרופיים של האזור האינדו-פסיפי, בעיקר סביב מימי אוסטרליה ודרום-מזרח אסיה. נחשים אלה יכולים להגיע לאורך 80 ס"מ עד 1.2 מ' והם בעלי זנבות וגופים רחבים וראשים מעוגלים. הם ארסיים ביותר ויכולים להרוג אדם בקלות ואולם הארס מיועד להרוג בעיקר את טרפם הכולל דגים ורכיכות. נחשים אלה משריצים עד 7 צאצאים חיים. צבעם צהוב, לבן וחום מפוספס בשחור. הם חיים בימים של שוניות אלמוגים ומסתובבים בין הסלעים והאלמוגים בניסיון להפתיע דגים קטנים ולשתקם במהירות. הנחשים גם שותים מים מגשמים המומטרים עליהם. מדיה וקבצים בנושא פתן ים בוויקישיתוף פתן ים, באתר ITIS (באנגלית) פתן ים, באתר NCBI (באנגלית) פתן ים, באתר האנציקלופדיה של החיים (באנגלית) פתן ים, באתר GBIF (באנגלית) האם יש נחשים ארסיים בים?, באתר אנציקלופדיה אאוריקה מילון בעלי חיים: נכר (תשל"ב), 1972, באתר האקדמיה ללשון העברית
ועדת ייעוץ

מועצת המנהלים המייעצת או ועדת ייעוץ (באנגלית: Advisory board) הוא גוף המספק ייעוץ אסטרטגי בלתי מחייב לניהול נכון של תאגיד, ארגון או קרן. אופיו הבלתי רשמי של גוף מייעץ, בהשוואה לדירקטוריון, מעניק גמישות רבה יותר במבנה ובניהול. להבדיל מהדירקטוריון, למועצה המייעצת אין סמכות להצביע בענייני תאגיד או לשאת באחריות נאמנות משפטית. עסקים חדשים או קטנים רבים בוחרים להיעזר בוועדות ייעוץ כדי ליהנות מהידע של אחרים, ללא הוצאה או פורמליות של הדירקטוריון. תפקידה של מועצה מייעצת הוא להציע סיוע לארגונים בכל נושא משיווק וניהול משאבי אנוש ועד תכנון אסטרטגי כדי להשפיע על בקרה, קביעת מדיניות והתנהלות החברה, וכן לתרום לשיתופי פעולה ויצירת קשרים עם ארגונים חיצוניים. המייעצים כוללים מומחים מוכשרים המציעים ייעוץ חדשני ופרספקטיבה דינמית. במפגש רבעוני או חצי שנתי, המייעצים יכולים לספק הכוונה אסטרטגית, הצעות לשיפור, וסיוע בהערכה של יעילות תוכניות העבודה. יזמים, במיוחד מחברות סטארט-אפ (הזנק) או מעסקים קטנים, לא ירצו לדלל את שליטתם בעסקיהם על ידי הקמת דירקטוריון בעל אחריות וסמכויות רשמיות. לפיכך, מועצת הייעוץ עשויה להיות פתרון מתאים יותר ליזמים שרוצים ייעוץ איכותי אד-הוק. חברי מועצת המנהלים המייעצת, כקבוצה חיצונית, לא כפופים לחוקי ניהול תאגיד ולכן יכולים גם לספק מידע וייעוץ לא אובייקטיביים ליזמים. Ibrahim Alkurd, The Benefits Of An Advisory Board For Success, Forbes Advisory Boards, Entrepreneur Richard Weinberger, Advantages of Having a Small Business Advisory Board, All Business Barry Reiter, The Role and Value of an Effective Advisory Board, Ivey Business Journal ערך זה הוא קצרמר בנושא כלכלה. אתם מוזמנים לתרום לוויקיפדיה ולהרחיב אותו.
קבר שת

מקום קברו של שת בן אדם הראשון אינו מתואר בתנ"ך, אך על פי מסורת יהודית מסוף המאה ה-11 קברו שכן באזור היישוב העתיק ארבל. על פי מסורת מוסלמית מסוף המאה ה-12 קברו שכן בכפר א-נבי שית שבלבנון. מסורת מוסלמית נוספת מתחילת המאה ה-13, מציינת את קברו בכפר בשית (כיום במושב עשרת). ספר "יחוס הצדיקים", סביב המאה ה-11-המאה ה-12: ומצד אחד יש קבורת שת בן אדם וקבורת ג' שבטים ודינה אחותם. רבי יעקב בן נתנאל הכהן, סביב שנת 1187 לספירה: ובציון אחד בנין כמו בית בנוי על שת בן אדם הראשון, והבאר בתוך הבית רבי שמואל ב"ר שמשון בספרו "מסע דפלסטינא", סביב שנת 1210 לספירה: ובדרך רחוקה כמו שתי פרסאות קברים של שבטים, וקבר דינה אחותם ביניהם ועליו אילן של הדס, ואין אדם רשאי ליקח ממנו אפילו עלה אחת. ואומרים כי קרוב לשם הציון של שת, וראינוהו רבי מנחם החברוני ב"איגרת ר' מנחם ב"ר פרץ החברוני", סביב שנת 1215 לספירה: ונכנסתי במערה אחרת, ושם קבר שת בן אדם, אורכו מחזיק חצי פרסה בספר "תוצאות ארץ ישראל", סביב שנת 1270 לספירה: וקרוב לארבל שלושה שבטים מבני יעקב, ודינה אחותם ואצל הציון גדל הדס נאה, ואין אדם רשאי ליקח ממנו ענף לא יהודי ולא ישמעאלי פן יענש. וקרוב משם צדיק אחר, ואמת המים עוברת עליו, ומכוסה בעפר ובבנין, והמים נופלים במעיין כמין בור, ואומרים כי הוא שת בן אדם הראשון ספר "שבילי דירושלים" (המיוחס לרבי יצחק חילו), סביב שנת 1333 לספירה: ארבל, עיר מולדת נתאי הארבלי עליו השלום, ועדיין קיימות חורבות בית הכנסת של האיש הגדול הזה. בארבל יש הרבה קברים מפורסמים, כמו של נתאי, של ר' זעירא, של דינה, של יוכבד וכו'. הקברים האלה הם מצבות אבן יפות מאוד. שמותיהם חקוקים שם, על קבר דינה חקוק עוד שם אחד שמחמת יושנו לא יכולתי לקראו. בארבל יש עוד קבר עתיק, וחושבים שהוא של (שם) [שת] בן אדם. ה' יודע בשנת 2007 ביצעו הארכאולוג יוסי סטפנסקי, ישראל הרצברג וישראל מאיר גבאי מחקר בו איתרו את המתחם, המבנה והבאר שתוארו בכתבי עולי הרגל בבירור. מסורת ערבית מהמאה ה-12 מציינת את קברו של שת בכפר א-נבי שית שבאזור הבקאע שבמזרח לבנון. במקום יש מבנה מקאם ומסגד גדול בשם א-נבי שית. הנוסע המוסלמי אבן ג'ביר שעבר באזור בשנת 1184, בדרכו לדמשק כתב: שני הקברים של שת ונח... נמצאים בבקאע, ומסע של יומיים מדמשק. מי שמדד את קברו של שת, דיווח לנו שאורכו 40 אמות, וקברו של נח היה בן 30 אמות. קבר בנו של נח שוכן זה לצד זה עם זה של נח. יש בניין מעל הקברים, והקדש למטרות צדקה מסורת ערבית מהמאה ה-13 מציינת את קברו של שת בשטח הכפר הערבי בשית (שעל חורבותיו הוקמו מספר מושבים, בניהם כפר מרדכי). המקום מוזכר לראשונה בכתביו של הגאוגרף הערבי יאקות אל-חמאווי, שחי במאה ה-13. בדורות קודמים נקרא הכפר בית-שית ואחר כך אוחדו המילים ל-בשית. קבר בשית כיום נמצא במושב עשרת. רשימת אילן ג' או "מכתב" על פי חוקרים רבים מדובר בזיוף (ראה: גרשם שלום, ס' שבילי דירושלם המיוחס לר' יצחק חילו - מזויף, ציון ו', ה'תרצ"ד, עמ' לט - נג; מיכאל ארליך, ספר שבילי דירושלם המיוחס לר’ יצחק חילו - מזויף?, בתוך: "ירושלים וארץ-ישראל" גיליון 6 (ה'תשס"ח) 87-59 ועוד מקומות קדושים וקברי צדיקים בגליל חלק א' מערכת: ארבל Le Strange, G. (1890). Palestine Under the Moslems: A Description of Syria and the Holy Land from A.D. 650 to 1500. London: Committee of the Palestine Exploration Fund. p. 422. OCLC 1004386. מצוטט אצל le Strange, Guy (1890), Palestine Under the Moslems: A Description of Syria and the Holy Land from A.D. 650 to 1500, Committee of the Palestine Exploration Fund, p. 421 באנגלית נקרא הכפר Bashshit ובמפות מנדטוריות הכיתוב הוא Bash-shit .
נבחרת גביע הפדרציה של איטליה

נבחרת גביע הפדרציה של איטליה היא נבחרת הטניס של איטליה המשחקת בגביע הפדרציה העולמי ומורכבת משחקניות הטניס הבכירות שלה. הנבחרת משחקת בגביע הפדרציה החל משנת 1963, כאשר התחרות הוקמה. הנבחרת כלולה בארבע נבחרות שהשתתפו מכל העונות של גביע הפדרציה מאז היווסדה. היא זכתה בגביע 5 פעמים. נכון לשנת 2017 שיחקה איטליה מאז תחילת השתתפותה בגביע הפדרציה 129 משחקים בינלאומיים, בהם ניצחה 73 מפגשים. הדירוג הנוכחי של נבחרת איטליה בדירוג נבחרות הנשים של גביע הפדרציה, הוא המקום ה-3 בעולם, נכון ל-15 באפריל 2024, עלייה של 2 מקומות לעומת דירוג קודם. נכון לשנת 2017: ז'סמין פאוליני מרטינה טרביזן קפטן: קורדו ברזוטי 1963 : סיבוב 1 1964 : סיבוב 2 1965 : רבע גמר 1966 : רבע גמר 1967 : רבע גמר 1968 : סיבוב 2 1969 : סיבוב 2 1970 : סיבוב 2 1971 : סיבוב 1 1972 : רבע גמר 1973 : סיבוב 1 1974 : רבע גמר 1975 : רבע גמר 1976 : סיבוב 2 1977 : - 1978 : סיבוב 1 1979 : סיבוב 2 1980 : סיבוב 2 1981 : סיבוב 2 1982 : סיבוב 1 1983 : סיבוב 2 1984 : רבע גמר 1985 : רבע גמר 1986 : רבע גמר 1987 : סיבוב 2 1988 : סיבוב 2 1989 : סיבוב 1 1990 : סיבוב 2 1991 : רבע גמר 1992 : סיבוב 1 1993 : סיבוב 2 1994 : סיבוב שני 1995 : בית עלומי ב' 1996 : אזור אירופה 1997 : בית עלומי ב' 1998 : בית עלומי ב' 1999 : בית עלומי ב' 2000 : בית עלומי 2001 : רבע גמר 2002 : חצי גמר 2003 : רבע גמר 2004 : רבע גמר 2005 : רבע גמר 2006 : 2007 : גמר 2008 : רבע גמר 2009 : 2010 : 2011 : חצי גמר 2012 : חצי גמר 2013 : 2014 : חצי גמר 2015 : רבע גמר 2016 : רבע גמר 2017 : בית עולמי ב' מדיה וקבצים בנושא נבחרת גביע הפדרציה של איטליה בוויקישיתוף נבחרת טניס הנשים של איטליה - דף הנבחרת מאתר גביע הפדרציה דירוג נבחרות הנשים של גביע הפדרציה באתר הפדרציה הבינלאומית לטניס ערך זה הוא קצרמר בנושא טניס. אתם מוזמנים לתרום לוויקיפדיה ולהרחיב אותו.
הילמן ויזארד

הילמן ויזארד (באנגלית: Hillman Wizard) היא מכונית משפחתית, 6 צילינדרים, שיוצרה על ידי יצרנית הרכב הבריטית הילמן במספר גרסאות, בין השנים 1931–1933. יוצרו כ- 7,000 יחידות מדגם ה-"הילמן ויזארד". בשנת 1931 יוצרו 3,250 יחידות, ובשנת 1932 יוצרו 2,186 יחידות. חברת הילמן נוסדה בשנת 1907, ליד קובנטרי, אנגליה. לפני 1907 החברה בנתה אופניים. חברת הילמן החדשה שנשלטה על ידי Rootes נרכשה על ידי האמבר ב-1928. האחים Rootes הגיעו לאחזקה של שישים אחוז של האמבר בשנת 1932, שליטה אשר נשמרה עד 1967, כאשר קרייזלר קנתה את Rootes ואת ארבעים האחוזים של בעלי המניות בהאמבר. הסמל המסחרי המשיך לשמש תחת קרייזלר עד שנת 1976. הילמן ויזארד מודל 65 הילמן ויזארד מודל 75 ויזארד סלון (מחיר הדגם בהשקתו הייתה 270 לירות שטרלינג) ויזארד סלון דה-לוקס (מחיר הדגם בהשקתו הייתה 285 לירות שטרלינג) ויזארד קופה-קבריולה (2 מושבים) (מחיר הדגם בהשקתו הייתה 299 לירות שטרלינג) ויזארד 4 דלתות - ספורט סלון (מחיר הדגם בהשקתו הייתה 299 לירות שטרלינג) הילמן ויזארד, שנת 1932 הילמן ויזארד, קבריולט, שנת 1931 הילמן ויזארד, קבריולט, שנת 1931 הילמן 12 הילמן מינקס הילמן סופר מינקס הילמן אימפ הילמן גאזל הילמן הנטר הילמן הסקי מדיה וקבצים בנושא הילמן ויזארד בוויקישיתוף הילמן ויזארד The Life of the Automobile: The Complete History of the
Earth Song

Earth Song (בעברית: שיר האדמה) הוא הסינגל השלישי מתוך האלבום HIStory: Past, Present and Future, Book I, של הזמר מייקל ג'קסון. השיר הוא בלדה המשלבת אלמנטים של בלוז, גוספל ואופרה ועוסקת בנושא איכות הסביבה. במקור היה אמור להכלל באלבום Dangerous, אך ירד בעריכה הסופית של האלבום. הוידאו קליפ שליווה את השיר צולם ביער האמזונאס, קרואטיה, טנזניה וניו יורק. השיר הגיע לפסגת המצעדים באיטליה, בריטניה, גרמניה, ספרד, שוודיה ושווייץ. ב-25 ביוני 2009 ג'קסון ביצע את השיר כשיר הסוגר את החזרה לקראת סדרת ההופעות "This Is It" שאמורה הייתה לצאת לדרך כשלושה שבועות לאחר מכן. באותו הלילה נפטר מדום לב. שיר זה היה השיר האחרון אותו ביצע. השיר Earth Song נכתב במקור על ידי ג'קסון בשם What About Us. גרסת דמו של השיר תוכננה לצאת כחלק מהגרסה המחודשת של האלבום Dangerous שיצאה בשנת 2001, אך לבסוף בוטלה. הפקת השיר בוצעה על ידי ג'קסון עצמו בשיתוף עם דייוויד פוסטר וביל בוטרל. בהפקת השיר נעשה ניסיון ליצור שיר המעביר מסרים חברתיים בשילוב מלודיה קליטה, שתאפשר גם למאזינים שאינם דוברי אנגלית לשיר את הפזמון ביחד. הוידאו קליפ, שליווה את השיר, עסק בנושאים סביבתיים וחברתיים שונים ונראו בו תמונות הקשורות לפגיעה בבעלי חיים, בירוא יערות, זיהום, עוני ומלחמה. הצילומים התקיימו בארבעה מקומות שונים. החלק הראשון צולם ביער האמזונאס, באזור שחלק גדול ממנו נהרס שבוע לאחר סיום הצילומים. בקליפ צולמו תושבים ילידים מקומיים ולא שחקנים. החלק השני צולם בקרלובץ, קרואטיה, שהייתה חלק מאזורי הקרבות במלחמה בין הקרואטיים והסרבים. החלק השלישי צולם בטנזניה ועסק בציד והרג בלתי חוקי של בעלי חיים. החלק האחרון צולם בוורוויק, ניו יורק ובו נראתה שרפת יער, שלמעשה הייתה שרפה מבוקרת שצולמה בשדה תירס. הקלפי זכה בפרס ג'נסיס על שם דוריס דיי בשנת 1996. הפרס ניתן לאנשים או ארגונים בתחום המדיה על תרומתם להעלאת המודעות לנושאי זכויות בעלי חיים. הקליפ היה מועמד כקליפ הטוב ביותר בטקס פרסי הגראמי בשנת 1997. מידע על היצירה "Earth Song" באתר מיוזיק בריינז מידע על הסינגל "Earth Song" באתר מיוזיק בריינז סרטון השיר "Earth Song" באתר יוטיוב מידע על Earth Song, באתר המצעד האיטלקי, ארכיון מידע על Earth Song, באתר המצעד הגרמני מידע על Earth Song, באתר המצעד הנורווגי מידע על Earth Song, באתר המצעד של ניו זילנד מידע על Earth Song, באתר המצעד הספרדי מידע על Earth Song, באתר המצעד הצרפתי, ארכיון מידע על Earth Song, באתר המצעד השוודי מידע על Earth Song, באתר מצעד דנמרק מידע על Earth Song, באתר המצעד השוודי